b'\n_START_ARTICLE_\nCD-i\n_START_PARAGRAPH_\nCD-i naziv je za multimedijalni CD ure\xc4\x91aj kojeg je razvila nizozemska tvrtka Philips. CD-i je tako\xc4\x91er ime i za multimedijalni CD standard koji je bio iskori\xc5\xa1ten u CD-i igra\xc4\x87oj konzolu, poznato tako\xc4\x91er pod imenom Zelena knjiga (eng. Green Book). Standard CD-i je razvijen kao zajedni\xc4\x8dki projekt izme\xc4\x91u Philipsa i Sonya 1986.. Prvi CD-i ure\xc4\x91aj bio je dostupan 1991. i prvo se prodavao za USD $400. Ovaj ure\xc4\x91aj je bio sposoban koristiti CD-i diskove, zvu\xc4\x8dne CD diskove, CD+G, Karaoke CD, i Video CD (VCD) uz pomo\xc4\x87 posebnog dodatka "Digital Video Card" za dekodiranje MPEG-1 sadr\xc5\xbeaja. Prilikom izlaska na tr\xc5\xbei\xc5\xa1te, CD-i format je fokusiran na obrazovni softver, dok su video igre bile rijetkost. Tek kasnije oko 1993. po\xc4\x8dele su se pojavljivati video igre nakon \xc5\xa1to je Philips sklopio ugovor s Nintendom za proizvodnju CD-ROM dodatka za SNES, \xc5\xa1to je omogu\xc4\x87ilo Philipsu da se iskoristi Nintendovu bibiloteku likovu i igara. Pojavom Sony PlayStationa na tr\xc5\xbei\xc5\xa1tu uzrokovalo je pad prodaje CD-i ure\xc4\x91aja, tako da Philips prekida proizvodnju 1998.'